Pikaküla mõis

Pikaküla mõis (saksa keeles Pitkaküll) oli mõis Järvamaal Anna kihelkonnas. Tänapäeval jääb kunagine mõisasüda Pikaküla territooriumile.

 Ajalugu 
Pikaküla mõis rajati 17. sajandi keskel. Mõis kuulus algselt Wartmannidele, kelle omandusse jäi see 1760. aastani, mil naabruses asuva Purdi mõisa omanik Carl Gustaf von Baranoff selle 3000 rubla eest ära ostis.Pikaküla mõis (Anna khk), Kinnistute register Eesti Rahvusarhiivis Sestpeale toimis Pikaküla mõis Purdi kõrvalmõisana.

Mõisa viimane omanik oli Wilhelm von Ungern-Sternberg.

 Mõisahoone 
Ungern-Sternbergid rajasid mõisa esindusliku kahekorruselise puidust härrastemaja. 1920. aastatel, pärast mõisa võõrandamist, võeti peahoone lahti, viidi Paidesse ning pandi uuesti kokku. Ümberkolimisega muutus hoone välimus oluliselt. Kuni 1980. aastateni kasutati hoonet Paide rahvamajana. 2023. aastal hoone lammutati.

 Viited 

Kategooria:Eestimaa fideikomissmõisad
Kategooria:Järvamaa mõisad
Kategooria:Paide linn
Kategooria:Anna kihelkond
Kategooria:Baranoffide mõisad